**DĖL VIENKARTINĖS LICENCIJOS IŠDAVIMO VERSTIS MAŽMENINE PREKYBA ALUMI, ALAUS MIŠINIAIS SU NEALKOHOLINIAIS GĖRIMAIS IR NATŪRALIOS FERMENTACIJOS SIDRU, KURIŲ TŪRINĖ ETILO ALKOHOLIO KONCENTRACIJA NEVIRŠIJA 7,5 PROCENTO**

2018 m. liepos 11 d. Nr. DĮV-811

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Didmeninės ir mažmeninės prekybos alkoholio produktais licencijavimo taisyklių, patvirtintų Lietuvos Respublikos Vyriausybės 2004 m. gegužės 20 d. nutarimu Nr. 618 „Dėl Didmeninės ir mažmeninės prekybos alkoholio produktais licencijavimo taisyklių patvirtinimo“, 6 ir 24 punktais, Šilalės rajono savivaldybės tarybos 2016 m. birželio 30 d. sprendimu Nr. T1-194 „Dėl prekybos alkoholiniais gėrimais laiko ribojimo renginių metu Šilalės rajono savivaldybės teritorijoje“, atsižvelgdamas į UAB „Vipolina“ 2018 m. liepos 2 d. paraišką:

1. I š d u o d u UAB „Vipolina“ (kodas 300147836) vienkartinę licenciją verstis mažmenine prekyba alumi, alaus mišiniais su nealkoholiniais gėrimais ir natūralios fermentacijos sidru, kurių tūrinė etilo alkoholio koncentracija neviršija 7,5 procento, S. Dariaus ir S. Girėno skrydžio per Atlantą 85-mečio ir Lietuvos 100-mečio paminėjimo šventėje, kuri vyks nuo 2018 m. liepos 14 d. 16.00 val. iki 2018 m. liepos 15 d. 2.00 val. Stasio Girėno gimtinėje muziejuje, S. Girėno g. 24, Vytogalos k., Šilalės r. sav., Šilalės r. sav. Licencijos Nr. 7V.

2. R i b o j u prekybos alkoholiniais gėrimais laiką šio įsakymo 1 punkte nurodytame renginyje, trumpinant jį 1 valanda iki renginio pabaigos.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui H. Manto g. 37, 92236 Klaipėda arba Regionų apygardos administracinio teismo Klaipėdos rūmams, adresu Galinio Pylimo g. 9, 91230 Klaipėda per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus